《观二刘题壁》
宋代·刘子翚

温其题诗新历寺，落笔风雨惊长林。
眼高一世常欲骂，想见掀长坐岩阴。
致中题诗新兴寺，坏壁岁久莓苔侵。
山僧好事亦可喜，解诵鸟啼春意深。
我来经览浑如昨，玉友金昆念离索。
投林倦翼不同栖，况复分飞在寥廓。
故山终胜他山好，新交不如旧交乐。
何况把酒问鸥盟，卧听松风同一壑。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。